Zalakaros Város Önkormányzata Képviselő-testületének …../2024. (….) önkormányzati rendelete
a 2024. évi költségvetésről szóló 1/2024. (II.22.) önkormányzati rendelet módosításáról
Zalakaros Város Önkormányzat Képviselőtestülete az államháztartásról szóló 2011. évi CXCV. törvény 23. § (2)-(4) bekezdésében, valamint a 34. § (4) bekezdésében kapott felhatalmazás, valamint a Magyarország 2024. évi központi költségvetéséről szóló 2023. évi LV. törvény rendelkezései alapján az Alaptörvény 32. cikk (1) bekezdés f) pontjában, Magyarország helyi önkormányzatairól szóló 2011. évi CLXXXIX. törvény 111. § (3) bekezdésben meghatározott feladatkörében eljárva a 2024. évi költségvetésről szóló 1/2024. (II.22.) önkormányzati rendeletét az alábbiak szerint módosítja:

1. §
A 2024. évi költségvetésről szóló 1/2024. (II. 22.) önkormányzati rendelet 3. §-a helyébe a következő rendelkezés lép:
„3. §
(1) A Képviselőtestület az Önkormányzat 2024. évi költségvetésének főösszegét 2.285.279.688 Ft-ban állapítja meg.
(2) A 2024. évi költségvetési bevételeinek összegét 1.410.244.884 Ft-ban hagyja jóvá, melynek jogcímei:
a)	működési célú támogatások államháztartáson belülről 428.811.489 Ft,
b)	felhalmozási célú támogatások államháztartáson belülről 0 Ft, 
c)	közhatalmi bevételek 748.000.000 Ft,
d)	működési bevételek 198.933.481 Ft,
e)	felhalmozási bevételek 32.601.000 Ft,
f)	működési célú átvett pénzeszközök 1.547.798 Ft,
g)	felhalmozási célú átvett pénzeszközök 351.116 Ft
(3) A 2024. évi költségvetési kiadások összegét 2.053.551.902 Ft-ban hagyja jóvá, melynek jogcímeit a (4) (5) bekezdések tartalmazzák.
(4) Működési költségvetés kiadásai:
a)	személyi juttatások összege 356.813.855 Ft,
b)	munkaadókat terhelő járulékok és szociális hozzájárulási adó 48.374.802 Ft,
c)	dologi kiadások 691.258.030 Ft
d)	ellátottak pénzbeli juttatásai 5.108.460 Ft,
e)	egyéb működési célú kiadások 326.699.944 Ft,
ea)	ebből: véglegesen átadott pénzeszközök államháztartáson belülre 71.709.309 Ft,
eb)	államháztartáson kívülre 118.180.121 Ft,
ec)	működési célú kölcsön 1.000.000 Ft,
ed)	elvonások, befizetések 80.801.180 Ft,
ee)	tartalékok 55.009.334 Ft, ebből általános tartalék 22.844.978 Ft
(5) Felhalmozási költségvetés kiadásai:
a)	beruházások 58.693.097 Ft,
b)	felújítások 283.544.088 Ft,
c)	egyéb felhalmozási célú kiadások 283.059.626 Ft.
(6) A költségvetési hiány összegét 643.307.018 Ft-ban állapítja meg, mely belső finanszírozású (maradvány és forgatási célú értékpapír bevonás). 
(7) Finanszírozási bevételek és kiadások:
a)	A 2024. évi finanszírozási bevétel jogcíme:
         aa) maradvány igénybevétel: 674.428.914 Ft.
         ab) értékpapír beváltás: 200.605.890 Ft
	
b)	A 2024. évi finanszírozási kiadás jogcíme:
ba)	Hiteltörlesztés 17.560.000 Ft,
bb)	államháztartáson belüli megelőlegezés visszafizetés 13.561.896 Ft,
bc) forgatási célú értékpapír vásárlás 200.605.890 Ft. 
A finanszírozási bevételek és kiadások mérlegét 643.307.018 Ft többlettel állapítja meg.
(8) A működési és felhalmozási célú bevételei és kiadási előirányzatokat, ezen belül a költségvetési és finanszírozási bevételi és kiadási előirányzatokat mérlegszerűen az 1. melléklet 1. táblázata tartalmazza.
(9) Az éves gazdálkodás során a gazdaságossági intézkedések eredményeként keletkező pénzügyi többleteket, illetve egyszeri bevételeket lehetőség szerint tartalékba kell helyezni, melynek felhasználásáról a Képviselőtestület határoz.”
2. §
A 2024. évi költségvetésről szóló 1/2024. (II. 22.) önkormányzati rendelet 1. melléklete helyébe az 1. melléklet lép.
3. §
Ez a rendelet a kihirdetését követő napon lép hatályba.

Novák Ferenc			Tulok Anett
 polgármester			    jegyző 



Záradék: A rendelet 2024. ..-én kihirdetésre került.


Tulok Anett
   jegyző


Indokolás az Önkormányzat 2024. évi költségvetéséről szóló 1/2024. (II.22.) önkormányzati rendelet II. módosításához

Általános indokolás
Az államháztartásról szóló 2011. évi CXCV. törvény (a továbbiakban: Áht.) 34. § (4) bekezdésének előírása értelmében Zalakaros Város Önkormányzat Képviselőtestülete az Áht. 34. § (2) és (3) bekezdés szerinti előirányzat-módosítás, előirányzat-átcsoportosítás átvezetéseként – az első negyedév kivételével- negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítani köteles a költségvetési rendeletét.
Az Áht., valamint annak végrehajtásáról szóló 368/2011.(XII.31.) Korm. rendelet a költségvetés tartalmi elemeit szabályozza, így ezek a rendelettervezet összeállításának alapjai.
Részletes indokolás
1. § 
A rendelettervezet 1. §-a Zalakaros Város Önkormányzata 2024. évi költségvetése bevételi, kiadási főösszegének, valamint költségvetési egyenleg összegének módosítását tartalmazza. Meghatározza a működési és felhalmozási egyenleg finanszírozásának szabályait és összegeit. A kiadási és bevételi főösszegen belül a kiadások és bevételek módosítását tartalmazza előirányzat-csoportonkénti és kiemelt előirányzatonkénti részletezettségben.
2. § 
Az Önkormányzat 2024. évi költségvetésének megállapításáról szóló rendelet mellékleteit szabályozza újra. A rendelettervezet mellékletei tartalmazzák a módosított előirányzatokat.
3. § 
Hatályba léptető rendelkezést tartalmaz.


Zalakaros, 2024. szeptember 9.

							              Tulok Anett
								       jegyző

